Tuomionpäivän tykki

Tuomionpäivän tykki () on fiktiivinen ase Transformers-universumissa.

Transformers: Armada
Sarjassa Transformers: Armada Tuomionpäivän tykki oli yksi kolmesta aseesta, jotka syntyvät Mini-Conien yhdistymisestä. Autobotit kuulivat tykin olemassaolosta Sidewaysiltä ja Autobottien ihmisliittolaiset löysivät Autobottien tukikohdan alta yhden sen Mini-Coneista, Skyblastin.Transformers: Armada jakso 28, "Herääminen" Skyblast pelkäsi aluksi, mutta voitettuaan pelkonsa hän herätti kaksi muuta Mini-Conia, taistelupaikan lähettyvillä levänneen Payloadin sekä Kuussa levänneen Astroscopen. Skyblastin kutsumana nämä yhdistyivät Tuomionpäivän tykiksi pelastaakseen Optimuksen hengen.Transformers: Armada jakso 29, "Epätoivo" Mutta myöhemmin Sideways sabotoi Autobottien tukikohdan turvajärjestelmää, jolloin Decepticonit tunkeutuivat tukikohtaan vieden Tuomionpäivän tykin ja käyttäen sitä Smokescreenin haavoittamiseksi.Transformers: Armada jakso 33, "Uhraus"

Myöhemmin Decepticon Thrust petti toverinsa ja vei sen sekä Taivaankilven Unicronille.Transformers: Armada jaksot 45–47

Sekä Tähtimiekan että Taivaankilven ja Tuomionpäivän tykin Mini-Conit vapautuivat Unicronin otteesta Mini-Conien vaivutettua hänet takaisin uneen.Transformers: Armada jakso 51, "Alkuperä"

Aligned-jatkumo
The Covenant of Primus
Kirjassa Transformers: The Covenant of Primus Tuomionpäivän tykki oli ase, jonka Megatronus (tunnettiin myöhemmin nimellä "Fallen") pyysi Solus Primea takomaan hänelle. Solus takoi aseen vastahakoisesti, mutta suurin osa muista Primeista kannatti sen olemassaoloa. Tuomionpäivän tykki keräsi energiaa kvaasarin ääniaalloista, supernovan lämpöenergiasta sekä mustan aukon painovoimasta. Yksi laukauskin siitä riittäisi tappamaan transformerin. Liege Maximon manipuloimana Megatronus tuli myöhemmin käyttäneeksi sitä Solus Primen tappamiseen ja virheensä tajuttuaan hän tappoi sillä itse Maximon.

Transformers: Exiles
Romaanissa Transformers: Exiles Tuomionpäivän tykki oli suuren painovoimansa vuoksi muodostanut ympärilleen planeetta Junkionin. Kun Autobotit ja Decepticonit saapuivat planeetalle, Megatron aikoi käyttää sitä Optimus Primen tappamiseen. Mutta hän palautti tykin Junkionin ytimeen sen ylikuumetessa. Mutta nyt puolestaan kapteeni Thundertronin johtama avaruusrosvojoukko Tähtietsijät () alkoi havitella asetta itselleen cybertronilaisten tuhoamiseksi.

 Lähteet 

 Aiheesta muualla 
Lisätietoa Tuomionpäivän tykin Transformers: Armada -versiosta TFWIKI.Netissä, Transformers-aiheisesta wikiassa
Lisätietoa Tuomionpäivän tykin Aligned-jatkumon versiosta TFWIKI.Netissä, Transformers-aiheisesta wikiassa

Luokka:Transformers-universumin esineet
Luokka:Kuvitteelliset aseet